**Tredje PB-utkast for Martine, høst 2017**

*To be, or not to be: that is the question:*

*Whether ’tis nobler in the mind to suffer*

*The slings and arrows of outrageous fortune,*

*Or to take arms against a sea of troubles,*

*And by opposing end them? To die: to sleep;*

*No more; and by a sleep to say we end*

*The heart-ache and the thousand natural shocks*

*That flesh is heir to, ’tis a consummation*

*Devoutly to be wish’d.[[1]](#footnote-1)*

Denne monologen, en av de mest berømte i verdenslitteraturen, ble skrevet av Shakespeare i 1600, og stiller spørsmålet: Hvordan kan vi rettferdiggjøre forlengelsen av vår eksistens, gitt de begrensninger og onder som livet innebærer? Hamlets refleksjoner om selvmord er bare en av mange eksempler fra litteraturen som fremstiller døden som en forførende, forlokkende utvei. Mennesket har et valg mellom å leve og å dø, og ideen om selvmord er for noen, slik Nietzsche sa, “a great consolation: by means of it one gets through many a dark night”.[[2]](#footnote-2) Depresjon omtales gjerne som den nye folkesykdommen, og uttrykket «selvmordsepidemi» er blitt et kjent begrep. Det er ingen folkegrupper som er immun; menn og kvinner, gamle og unge, rike og fattige; hvem som helst kan rammes av denne såkalte epidemien. Det er derfor ikke rart at man lar seg fascinere av selvmordets tiltrekningskraft, og tematikken er minst like gjeldende i dag som den var da Shakespeare stilte spørsmålet «To be or not to be» på 1600-tallet. Og det er nettopp dette som gjør litteraturen til et sentralt verktøy innenfor utforskningen av selv-drapet: den tillater oss å erfare gjennom andre, det vi ikke kan eller har erfart selv.

I dette prosjektet vil jeg foreta en tematisk analyse av Goethes *Unge Werthers lidelser* og Édouard Levés *Selvmord* med hovedfokus på fremstillingen av selvmord, samt hvordan de to litterære verkene forholder seg, ut i fra sine respektive tidsepoker, til tematikken om selvvalgt død. I første del vil jeg bruke nærlesning som metode, og i andre del vil jeg, via fremlegging av sentrale filosofiske og idehistoriske strømninger fra slutten av 1700 tallet og frem til i dag, foreta en komparativ analyse av den historiske utviklingen av synet på selvmord.

DEL 1) Nærlesning og analyse

Avsnitt 1) Motivasjon: Ideen om selvmord oppstår ikke i et vakuum. Det er en prosess som skapes og videreføres av forskjellige faktorer, enten indre eller ytre, og som omformer ideen til en logisk handling. I dette avsnittet skal det gjøres en sammenligning av de to verkene med henblikk på hendelsesforløpet, den bakomliggende motivasjonen og den eventuelle begrunnelsen av selvmordet. Først vil jeg introdusere Emile Durkheims klassifisering av selvmord; det egoistiske, det altruistiske, det anomiske, og det fatalistiske; fra *Suicide: a study in sociology* (1897), samt hans påstand om selvmord som «socialogically determined and a reflection of social pressures and currents».[[3]](#footnote-3)

Jeg vil så undersøke, ved hjelp av nærlesning, hvilken av disse typene vi finner i de to verkene, og om motivasjonen er drevet av samfunnsmessige forhold. OBS! Her må jeg være selvkritisk, og vurdere om en slik definering i det hele tatt lar seg gjøre.

Deretter vil jeg gå nærmere inn på den spesifikke motivasjonen: fremstilles døden som en utvei, en metode for å unnslippe sitt eget indre? Eller er det ytre faktorer som motiverer karakteren? Her blir det sentralt å definere forskjellen mellom indre og ytre motivasjon. Eksempel på ytre faktorer er tilhørighet i samfunnet, skilsmisse, etc, i tråd med Durkheims definisjon, mens indre motivasjoner kan være selvhat, selv-straff, eller mangel på mening i tilværelsen. Her vil jeg bruke Freuds «dødsdrift» begrep som motpart til Durkeheims samfunns-teori. I motsetning til Durkheims teori om at selvmordet er et produkt av samfunnets ytre strømninger, har vi dødsdriften som «sikter mot tilintetgjørelse og (selv)utslettelse, og er opprinnelig rettet innad»[[4]](#footnote-4). *Må her diskutere hvorvidt denne teorien er god nok som motpart da den har mottatt mye kritikk: «The assumption of the existence of an instinct of death or destruction has met with resistance even in analytic circles»[[5]](#footnote-5).* I forbindelse med denne problemstillingen kan det være relevant å trekke inn selvmordstematikken i Goethes *Faust* for å sammenligne disse to typene med en tredje, mer religiøs motivasjon (befrielse fra det menneskelige, en slags videreføring eller transcendering av sjelen). Det siste underavsnittet vil ta for seg hvordan karakterenes sinnsstemninger samt refleksjoner rundt den kommende handlingen skildres. Viser de lettelse, sorg, bitterhet, hat eller håp? Fører videre til avsnitt 2: Utførelsen

Avsnitt 2) Det andre avsnittet vil fokusere på hvordan selvdrapet utføres. Hvorfor blir akkurat denne metoden brukt? Har det en poetisk funksjon? [Her må jeg finne eksempler på poetisk språk som ofte blir brukt i diskusjonen rundt selvmord, typiske troper og figurer.]

Avsnitt 3) Tar verket en moralsk stilling til selvmordstematikken? Og i så fall; samsvarer dette med de religiøse, historiske eller politiske holdningene fra den tidsperioden det tilhører? Dette spørsmålet fører videre til del to av analysen som angår den filosofiske og idehistoriske tilnærmingen til selvmordstematikken. David Hume - «I believe that no man ever threw away life while it was worth keeping.»[[6]](#footnote-6)

*Note to self: Det skal være en litterær analyse, ikke en moralsk eller psykologisk vurdering! Avsnitt to og tre må utdypes, konkretiseres og bruke tydelige eksempler, men dette har jeg ikke hatt tid til enda. Må jobbe mer med dette i neste runde.*

Del 2) Filosofisk og idehistorisk utvikling i synet på selvmord. I denne delen vil jeg i hovedsak forholde meg til de tre teoretiske verkene *The Savage God*, *The History of Suicide* og *The Powers of Horror* av henholdsvis A. Alvarez, Georges Minois og Julia Kristeva. De to første verkene vil bli brukt i fremleggelsen av den historiske og samfunnsrelaterte bakgrunnen for verkene, mens Kristevas verk vil benyttes i sammenheng med det psykoanalytiske og idehistoriske, med fokus på hennes «abjekt» begrep. Kan man knytte dette begrepet til selvmord? Hypotese: Selvmord oppstår når abjekt-prosessen mislykkes. I denne delen vil det også være relevant å utdype Freuds «dødsdrift» begrep.

Avsnitt 1) *Unge Werthers lidelser* og samtiden

* «Werther-effekten»
* Forbudet i Leipzig (1775), Danmark og Italia
* Sturm und Drang (1760 – 1780) som motpart til opplysningstidens rasjonalisme

Avsnitt 2) Levé og den moderne roman

* Fragmentarisk fortelling om et menneske som mangler noe helt vesentlig i sitt indre. «Romanen avdekker således en avgrunn mellom andres og hans egen forståelse av seg selv, og følgelig en dyp følelsesmessig og mellommenneskelig ensomhet.»[[7]](#footnote-7)
* En livskraft som frembringer sin egen død, mangel på identifisering og glede; «Han er den perfekte, som identifiserer seg med det verdiløse»[[8]](#footnote-8)
* Levé: «Lyn fra klar himmel» vs. Goethes intensiverende prosess. Maladaptiv perfeksjonisme.

Bibliografi:

A. Alvarez, *The Savage God*, 1971

Durkheim, Emile *Suicide: a study in sociology*, 1897

Freud, Sigmund. “Civilization and Its Discontents”, in *Civilization, Society and Religion.* Middlesex, 1987

Goethe, Johann Wolfgang Von. *Unge Werthers lidelser,* 1774

Hume*,* David. *On Suicide* Penguin Books, 2005

Kristeva, Julia. *The Powers of Horror,* 1982

Levé, Édouard. *Selvmord,* Flamme Forlag, 2. utgave, 2. opplag, 2017

Minois, Georges. *The History of Suicide,* 1989

Nietzsche, Friedrich. “Beyond Good and Evil”, kapittel 4: *Apophthegms and interludes*, 1886

Shakespeare, William. *Hamlet*. Act 3, scene 1. (Må finne riktig utgivelse)

1. William Shakespeare, *Hamlet*. Act 3, scene 1. [↑](#footnote-ref-1)
2. “Beyond Good and Evil”, kapittel 4: *Apophthegms and interludes*, 1886 [↑](#footnote-ref-2)
3. Durkheim, Émile. Dictionary of Philosophy, Oxford 2008. [↑](#footnote-ref-3)
4. Dødsdrift. (20014, 25. desember). I Store norske leksikon. Hentet oktober 2017 fra <https://snl.no/d%C3%B8dsdrift> [↑](#footnote-ref-4)
5. Sigmund Freud, "Civilization and Its Discontents", in *Civilization, Society and Religion* (Middlesex, 1987), p. 310. [↑](#footnote-ref-5)
6. «DavidHume*, On Suicide»* Penguin Books, 2005 [↑](#footnote-ref-6)
7. Eivind Normann-Eide, *Skjønnlitterære Selvmord,* Pax Forlag, 2016. Side 89 [↑](#footnote-ref-7)
8. Eivind Normann-Eide, *Skjønnlitterære Selvmord,* Pax Forlag, 2016. Side 90 [↑](#footnote-ref-8)